ميشال پانسو، تولد فـ8 فبراير 1926 ف موريز ؤ مات فـ15 شتنبر 1999 ف باريز، كان موهنديس فرانصاوي. تشهر بلي صاوب أكبر صمعة ف لعالام (ف ديك لوقيتة)، ف جامع لحسن التاني ف الدار البيضا (لمغريب). تخرج ميشال پانسو من لمدراسة لوطنية لعليا د لفنون لجميلة د باريز ف 1956، ؤ خدم موراها ف بزاف د لمشاريع د لعاصيمة لفرانصاوية، خصوصا ف نواحي د شونزيليزي. تشهر پانسو بلي راه هو لمهنديس د لماليك لحسن تاني، لي كان تلاقاه ف سبعينات ؤ من تما ؤ هو كيخدم علا مشاريع ف لمغريب؛ بحال لقصر لملكي د أݣادير، جاميعة لأخوين د إفران، لمدينة د سلا جديدة و زيد عليها جامع لحسن تاني. ف لخر د حياتو، صاوب پانسو لجناح د لمغريب ف لمعريض د سيڤيا (صبانيا) ف 1992، ؤ جاتو من بعد غضبة ملكية ؤ عاش مأزم حتا توفا نهار 15 شتنبر 1999 ف باريز Naïma Hader; Laïla Triki (29 غشت 1999). "Entretien avec Michel Pinseau : "Une pression psychologique intense"". L'Economiste (بلفرانساوية). Douglas Johnson (12 شتنبر 1993). "Obituary: Michel Pinseau".